A principis de la invasió napoleònica de Rússia, el" porútxik" Ménxikov va ser assignat a una divisió d'un regiment de granaders del I Exèrcit Occidental i més tard a l'Estat major d'aquest. Va combatre en totes les batalles en què va participar la divisió, inclosa la de Borodinó. Per la seva valentia en aquesta, va ser ascendit a "stabskapitän" el 21 de novembre de 1812. A la fi d'aquest any, entra al regiment Preobrajenski, al comandament del qual estava el General Major Grigori Rozen.